Tjenestemandspensioner - ændret investeringsstrategi 
Sagsfremstilling 
116.     Tjenestemandspensioner - ændret investeringsstrategi - Åbent 
  
  
SAGENS INDHOLD 
Favrskov Kommune forsikrer sine fremtidige pensionsudbetalinger til kommunens tjenestemænd hos 
pensionsselskabet Sampension. Der er 128 tjenestemænd som er pensionerede. Bruttoudgifterne til de 
pensionerede tjenestemænd udgør 22 mio. kr. Sampension dækker 13 mio. kr. via kommunens forsikring.   
  
Herudover er der i [adresse] ansat 30 tjenestemænd, hvor der betales en fælles afregningssats af den 
årlige lønudgift til de ansatte tjenestemænd. Den forventede udgift i 2014 er 1,4 mio. kr. Den årlige udgift er 
midlertidigt nedsat frem til 2018 som følge af at kommunen i 2012 og 2013 ekstraordinært har indbetalt henholdsvis 
15 og 10 mio. kr. 
  
Kommunens indbetalinger til forsikringsordningen placeres på en bonuskonto i Sampension. 30. april 2014 
udgjorde Favrskov Kommunes bonuskonto hos Sampension 52 mio. kr.  Som en følge af, at de årlige indbetalinger 
er midlertidigt nedsat vil kommunens bonuskonto frem mod 2018 blive reduceret til ca. 30 mio. kr.  
  
Christine Karlsen bruges bl.a. til at regulere forsikringspræmier for de enkelte ansatte tjenestemænd. Eventuelle 
merudgifter, som følge af lønreguleringer og længere levetid, til både de ansatte og pensionerede tjenestemænd 
trækkes ligeledes på kommunens bonuskonto. Tømmes bonuskontoen vil disse merudgifter skulle finansieres af 
kommunen. 
  
Sampension vurderer, at pensionsselskabets nuværende investeringsstrategi i forhold til kommunens indbetalinger 
medfører en risiko for, at afkastet ikke er tilstrækkeligt til at kunne dække udbetalingerne fremadrettet. Sampension 
anbefaler på den baggrund en ændret investeringsstrategi med henblik på bedre at kunne dække de fremtidige 
udbetalinger til tjenestemænd.  
  
VURDERING 
I den nuværende investeringsstrategi garanterer Sampension en aftalt nominel ydelse for den enkelte pensionerede 
tjenestemand. Denne garanterede ydelse er baseret på forudsætninger om bl.a. levetid og rentetilskrivning. For at 
kunne levere den garanterede ydelse er der høje krav til størrelsen af de økonomiske reserver i Sampension. De 
høje kapitalkrav og et generelt faldende renteniveau har nødvendiggjort en forsigtig investeringsstrategi. 
  
 
Byråd 
24. juni 2014 
Sagsnr. 710-2014-
15292 
Dok.nr. 710-2014-
138110 
Sagsbehandler 
DPBCJ 
  
Tidl. politisk behandling 
  
Forventet sagsgang 
ØK, BY 
Lovgrundlag 
  
I den nuværende investeringsstrategi placeres 75 % af investeringerne i nominelle obligationer, hvor ydelsernes 
beløbsstørrelse er fastlagt for hele lånets løbetid. De sidste 25 % investeres i aktier, ejendomme, skove mv. Dermed 
er afkastet begrænset og Sampension forventer således, at de fremtidige afkast højst kan dække de garanterede 
ydelser men ikke merudgifter som følge af lønreguleringer (inflationsrisiko) og længere levetid.  
  
Sampension anbefaler derfor en ny investeringsstrategi, som giver Sampension mulighed for at foretage 
investeringer, der forventes at give et højere afkast.  
  
Tidspunktet for udbetalingerne af pensionen vil afgøre investeringens konkrete risikoprofil. Nært forestående 
udbetalinger investeres i aktiver med en lav grad af risiko. Det vil sige primært indeksobligationer, som er knyttet til 
inflationsudviklingen, med henblik på at afdække inflationsrisikoen. Udbetalinger, som ligger længere ude i 
fremtiden, investeres i højere grad i aktier og reale faste aktiver, hvilket giver mulighed for et højere afkast. 
  
Som en konsekvens af den ændrede investeringsstrategi bortfalder garantien for de aftalte ydelser. Det medfører, at 
Favrskov Kommune ikke længere vil være garanteret en nominel ydelse til de pensionerede tjenestemænd. Det er 
dermed kommunen som bærer risikoen ved et eventuelt lavt afkast.  
  
Bortfald af garantien medfører samtidig, at kapitalkravet til Sampension reduceres. Derved frigives bundne midler i 
Sampension, som tilføres de enkelte kommuners bonuskonto i Sampension. De tilførte midler kan dermed 
anvendes som en buffer i de perioder, hvor den nye investeringsstrategi leverer et lavere afkast end forventet.  
  
De bundne midler frigives som to beløb. Et engangsbeløb ved kommunens overgang til den nye investeringsstrategi 
og et beløb som frigives over 20 år. Størrelsen af beløbene som tilføres kommunens bonuskonto bliver opgjort ud fra 
markedsværdien af aktiver og passiver på datoen for Favrskov Kommunes overgang.  
  
Ultimo maj udgjorde engangsbeløbet 76,9 mio. kr. Beløbet som frigives over 20 år udgjorde i alt 11,9 mio. kr. Da 
den årlige overførsel er en del af Sampensions egenkapital, er Favrskov Kommune dog ikke sikret denne del hvert 
år. Andelen kan reduceres eller helt bortfalde, såfremt Sampension skal afdække eventuelle tab fra andre 
kommuner. 
  
Sampension har udarbejdet en række følsomhedsberegninger, som sammenligner den nuværende og den ændrede 
investeringsstrategi over 10 år. Beregningerne indeholder en basisanalyse, som bygger på fælles 
samfundsforudsætninger fastlagt af brancheforeningen Forsikring & Pension og Finansrådet. Basisanalysen viser, 
at der på 10 års sigt med 94 % sandsynlighed vil være et årligt merafkast på 1,34 % med den ændrede 
investeringsstrategi. Det mest pessimistiske scenarie viser at den ændrede investeringsstrategi med 68 % 
sandsynlighed vil medføre et årligt merafkast på 0,95 %. 
  
De scenarier, hvor den nye strategi giver et lavere afkast end den nuværende, er situationer med vedvarende lav 
rente og lav inflation, kombineret med store aktiekursfald, som ikke genvindes. 
  
ØKONOMISKE KONSEKVENSER 
Den ændrede investeringsstrategi har ingen umiddelbare konsekvenser for kommunens indbetalinger til 
Sampension. Men da strategien forventes at give et højere afkast reduceres risikoen for en potentiel forhøjelse af de 
årlige indbetalinger.  
  
De ekstraordinære indbetalinger i 2012 og 2013 har ingen betydning for den valgte investeringsstrategi. 
  
INDSTILLING 
Direktøren for Job og Økonomi indstiller til Byrådet: 
  
1.   At Favrskov Kommune overgår til den nye investeringsstrategi hos Sampension. 
  
BESLUTNING                        
  
Økonomiudvalget, 17. juni 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 24. juni 2014: 
Fraværende: Ron Lauritsen 
  
Godkendt. 
Forbedret investeringsstrategi i 
tjenestemandsproduktet 
710-2014-122178 
